open-index/open-wikipedia-markdown huggingface dataset:
Mohamed ElBaradei

**Mohamed ElBaradei** (, s. 17. kesäkuuta 1942) on Egyptin entinen varapresidentti ja Kansainvälisen atomienergiajärjestön (IAEA) entinen johtaja.

ElBaradei opiskeli oikeustiedettä Kairossa ja New Yorkissa. Hän toimi maansa YK-edustajana New Yorkissa ja Genevessä. 1970-luvulla hän toimi Egyptin ulkoministerin erityisavustajana ja 1980-luvulla hän siirtyi YK:n palvelukseen. Kansainvälinen atomienergiajärjestö valitsi hänet puheenjohtajakseen vuonna 1997 ja kaksi kertaa uudelleen. Vuonna 2009 hän luopui tehtävästä 67-vuotiaana.

## Nobel-palkinto
Mohamed ElBaradei sai yhdessä IAEA:n kanssa vuoden 2005 Nobelin rauhanpalkinnon. Perusteeksi Nobel-komitea mainitsi palkittujen ”ponnistelut ydintekniikan sotilaallisen käytön ehkäisemiseksi sekä ydinvoiman rauhanomaisen käytön parhaan mahdollisen turvallisuuden varmistamiseksi”. Lisäksi Nobel-komitea korosti IAEA:n ja ElBaradein ”keskittäneen menneinä vuosikymmeninä tarmonsa vähentääkseen ydinaseiden merkitystä kansainvälisessä politiikassa ja tähdänneen niiden kieltämiseen. Se, ettei maailma ole tässä suhteessa kokenut juurikaan edistystä viime aikoina, tekee ydinaseiden vastustamisen entistäkin tärkeämmäksi”.

## Oppositiojohtaja
Mohamed ElBaradei oli yksi keskeisistä johtohahmoista Egyptin vuoden 2011 kansannousun oppositioliikkeiden yhteenliittymässä.
Huhtikuussa 2012 hän perusti oman puolueen. Hän ei kuitenkaan osallistunut vuonna 2012 pidettyihin presidentinvaaleihin. Hän toimi sittemmin Egyptin varapresidenttinä, mutta ilmoitti eroavansa tehtävästä sotilasjuntan raakojen otteiden takia.

## Katso myös
* Ydinaseriisunta
* Ydinvoima

## Lähteet

## Aiheesta muualla
Karjalan valistajat

**Karjalan valistajiksi** kutsutaan ortodoksisen kirkon Venäjän Karjalassa, Lapissa, Inkerissä, Vepsässä ja Äänisjoen ja Vienanjoen alajuoksulla vaikuttaneita pyhiä, joista tunnetaan yli kuusikymmentä eri henkilöä. 

Heistä keskeisimmät ovat pyhittäjät:

* Sergei ja Herman Valamolaiset (Valamon luostarin perustajat)
* Arseni Konevitsalainen (Konevitsan luostarin perustaja)
* Trifon Petsamolainen (Petsamon luostarin perustaja)
* Aleksanteri Syväriläinen (Pyhän Kolminaisuuden luostarin perustaja).

Suomen ortodoksinen kirkko on vuodesta 1957 lähtien viettänyt Karjalan pyhittäjäisien ja valistajien muistopäivää lauantaina aikaisintaan 31. lokakuuta ja viimeistään 6. marraskuuta, toisin sanoen samana päivänä, jolloin Suomessa ja Ruotsissa vietetään pyhäinpäivää.

## Lähteet
Jean S.

**Jean S.** on vuonna 1991 perustettu suomalainen yhtye. Yhtye perustettiin alun perin Sibelius-Akatemian hallinnoiman klubin housebändiksi.

Jean S. esittää pääasiassa suomenkielisiä cover-kappaleita, mutta on levyttänyt myös omaa musiikkiaan. Yhtyeen jäsenten esiintymisasu on yleensä smokki ja polvihousut.

Vuodesta 2008 lähtien Jean S. on toiminut kesäisin musiikkiteatteri UIT:n taustaorkesterina.

Kesällä 2017 toinen yhtyeen perustajajäsenistä Timo Kärkkäinen ilmoitti eroavansa yhtyeestä vuoden 2017 lopussa. Hänen jäähyväiskeikkansa pidettiin 20. marraskuuta 2017 Kulttuuritalossa Helsingissä. Syyskuun alussa samana vuonna bändi julkisti tiedon jonka mukaan Kärkkäisen korvaajaksi tuli Taikapeilistä tuttu Nina Tapio.

Marraskuussa 2018 Antti Paavilainen päätti erota Jean S. -yhtyeestä ja kokoonpanoon tuli muutoksia yhtyeen jatkaessa toimintaa UIT:n bändinä. Erika Vikman, Sami Hintsanen ja Mikael Saari liittyivät yhtyeen solisteiksi.  Antti Paavilainen ja Nina Tapio jatkoivat keikkailua uuden kokoonpanon kanssa 

Yhtyeen albumeita on myyty yli 200&nbsp;000 kappaletta ja se on tehnyt yli 3&nbsp;000 keikkaa. Lisäksi yhtyeellä on ollut kaksi tv-showta (tiedot kesältä 2017).

Yhtyeen levy-yhtiö on AXR Music, aiemmin oli Edel Records Finland.

## Julkaisut
* 
* 
* 
* 
* 
* 
* 
* 

### Live-albumit
*  (Live)
*  (Live-DVD)

## Kokoonpano
* Timo S. Kärkkäinen (laulu, marraskuuhun 2017 asti)
*Antti Paavilainen (laulu)
*Iina Salin (laulu)
*Mikael Saari (laulu)
* Janne Halonen (kitara, laulu)
* Jussi Koskinen (basso, laulu)
* Jukka S. Tiirikainen (trumpetti, laulu)
* William Suvanne (saksofonit, huilut)
* Robert Löflund (saksofonit)
* Mikko Haanpää (pasuuna, laulu)
* Niklas Tilli (rummut)
* Antti Ikola (koskettimet, laulu)

## Lähteet

## Aiheesta muualla
* Viralliset kotisivut
Ejakulaatio

**Ejakulaatiolla** voidaan tarkoittaa joko:
* naisten emättimestä kiihottumisen vuoksi erittyvää nestepurkausta
* miesten siemensyöksyä, jossa siittimestä kiihottumisen vuoksi erittyy siemennestettä
USART

**USART** (*Universal Synchronous/Asynchronous Receiver-Transmitter*) eli sarjaliikenteen lähetys- ja vastaanottopiiri, joka muuntaa rinnakkaisdatan sarjadataksi. USART tai UART on usein integroitu emolevyyn ja sitä käytetään tietoliikenteessä lisälaitteen sarjaportin ja tietokoneen välisessä kommunikoinnissa.
Katarsis

**Katarsis** eli **katharsis** (kreik. *puhdistuminen*) on äkkinäinen tunnetila tai kliimaksi, joka johtaa elämänhalun uudistumiseen, palautumiseen tai voimistumiseen.

Käsitettä on käytetty muun muassa teatterissa tragedian yhteydessä. Antiikin Kreikan runousoppien mukaan tragediassa esitetyn kärsimyksen herättämä pelko ja sääli puhdistavat lopulta näytelmän katsojan mielen. *Katarsis*-termiä käytetään myös uskonnollisesta puhdistautumisesta sekä jännityksen tai ahdistuksen laukeamisesta.

Katarsis liittyy myös mediaan ja mediaväkivallan tutkimukseen. Katharsismalli kuvaa mediaväkivallan vaikutuksia. 

Katarsis liittyy myös freudilaiseen teoriaan ja psykoanalyyttiseen käytäntöön.

## Aiheesta muualla
* Aristoteles ja katharsis
Käppärä

**Käppärä** on Porin  22. kaupunginosa, ja se sijaitsee noin kilometrin päässä kaupungin keskustasta Länsi-Porissa. Käppärän naapurikaupunginosia ovat idässä Rauhanpuiston toisella puolella Päärnäinen eli "Kuukkari" ja Tiilinummi, pohjoisessa Karjaranta, luoteessa Tikkula ja lännessä Valtatie 2:n toisella puolella Musa.

Käppärässä sijaitsevat muun muassa Käppärän koulu, Käppärän hautausmaa ja Porin ortodoksinen kirkko.

Käppärä on saanut nimensä hiekkakankaalla kasvaneista männynkäppyröistä joita käppärän puistossa vieläkin kasvaa.

## Nähtävyyksiä
* Juseliuksen mausoleumi
* Porin ortodoksinen kirkko

## Rakennuksia Käppärässä
* Käppärän koulu
* Kuntotorni
* Shell (kylmäasema yhä toiminnassa. Huoltamorakennus purettu 2025)

## Lähteet

## Aiheesta muualla

*
Ruosniemi

**Ruosniemi** () on yksi Porin kaupunginosista, joka sijaitsee Pohjois-Porissa. Ruosniemen alueita ovat Ylikylä, Alikylä, Järvikylä ja Viikeri. Myös Tuulikylä kuului aiemmin Ruosniemeen mutta alueen kasvettua siitä on tullut oma kaupunginosansa.

Ruosniemen naapurikaupunginosia ovat etelässä Toejoki, Murtosenmutka ja Isojoenranta, lännessä Hyvelä ja Tuulikylä, sekä idässä Ulvilan Harjunpää.

Ruosniemessä on kirkko, monitoimitalo ja kaksi päiväkotia. Koulun yhteydessä on myös sivukirjasto. Muita palveluita Ruosniemessä on mm. kioski, ravintola Kasi-Blanca, työkaluliike, autokorjaamo ja parturi-kampaamoja. Myös liikuntamahdollisuuksia riittää laskettelu­keskuksen lisäksi jääkiekkokaukalon ja jalkapallokenttien muodossa.

Ruosniemen kautta on kulkenut Porin ja Haapamäen välinen rautatie. Nykyisin rautatiestä on käytössä enää muutaman kilometrin pituinen Ruosniemeen päättyvä osuus. Ruosniemessä sijaitsi laiturivaihde, jolle rakennettiin arkkitehti Thure Hellströmin suunnittelema laiturirakennus vuonna 1933. Henkilöliikenne loppui vuonna 1981 ja rataosa Ruosniemestä Kankaanpäähän poistettiin käytöstä vuonna 1985. Ruosniemestä Kullaalle menevän maantien ylittänyt rautatiesilta ja siihen liittynyt ratapenger on purettu, mutta laiturirakennus ja sivuraiteet ovat yhä jäljellä.

## Katso myös
*Ruosniemen työväentalo

## Lähteet

## Aiheesta muualla
* Ruosniemen kirjaston kotisivut
Lapsinero

**Lapsinero** tai **ihmelapsi** on poikkeuksellisen lahjakas lapsi, joka kykenee jollain alueella aikuismaisiin, jopa ammattilaistasoisiin suorituksiin. Jonkun lapsen nimeäminen neroksi on määritelmäkysymys, kuten nerous ylipäätään.

Lapsineroja on eniten musiikissa, shakissa ja matematiikassa, koska ne ovat aloja, joissa on selvä ja johdonmukainen rakenne tai säännöt. Lapsineroja on vähemmän sellaisilla aloilla, jotka ovat vaikeammin mitattavia.

Lapsinerot syntyvät usein tavallisiin perheisiin. Poikkeuslahjakkuuden kehittymisessä on kyse psykologisten, sosiologisten, biologisten ja historiallisten tekijöiden yhteisvaikutuksesta. Lapsinerot katoavat yleensä julkisuudesta murrosiän jälkeen, ja heistä kasvaa tavallisia aikuisia. Joistakin harvoista lapsineroista kehittyy aikuisena oman alansa mestareita.

## Kuuluisia lapsineroja ja ihmelapsia

* Maria Gaetana Agnesi
* Jeremy Bentham
* José Raúl Capablanca
* Thomas Chatterton
* Frédéric Chopin
* Karl Friedrich Gauss
* Murray Gell-Mann
* Heimo Haitto
* David Helfgott
* S. E. Hinton
* Michael Jackson
* Felix Mendelssohn Bartholdy
* Wolfgang Amadeus Mozart
* Blaise Pascal
* Pablo Picasso
* Arthur Rimbaud
* William James Sidis
* Thomas Young

## Katso myös
* Savant

## Lähteet

## Aiheesta muualla
Mäkkylä

**Mäkkylä** on alueosa Leppävaaran kaupunginosassa Espoossa, Helsingin rajan tuntumassa. Alueella oli 4273 asukasta vuodenvaihteessa 2016–2017. Mäkkylän alueen asuntokanta on kasvanut melko tasaista tahtia 1960-luvulta, ja suurin osa alueen rakennuksista on asuinkerrostaloja. Mäkkylässä on rautatieasema, Hesburger, Ammattiopisto Liven Leppävaaran toimipaikka, K-Supermarket, pienteollisuutta, kolme koulua, pari päiväkotia ja pallokenttä. Nokian toimitilat on purettu ja niiden tilalle rakennetaan kerrostaloasuntoja. Seututie 110 kulkee Mäkkylän läpi. Puustellinmäessä sijaitsee päiväkodin lisäksi kolme koulua: Postipuun koulu, Eestinmetsän koulu ja Ammattiopisto Liven Leppävaaran toimipaikka (ent. Keskuspuiston ammattiopisto).

Mäkkylän alueella on toiminut aiemmin kierrätyskeskus, joka on jälkeenpäin siirretty Matinkylään.

Rantaradan ja seututie 110:n eli Turuntien välissä sijaitsevassa toimistorakennuksessa toimi Raha-automaattiyhdistyksen (RAY) pääkonttori. Toimitalo saneerattiin vuonna 2004 aikaisemmin RAY:n teollisuustalona toimineeseen kiinteistöön.

## Lähteet
Kera

**Kera** voi viitata seuraaviin:

* Kerá, kylä Kreetan saarella Chersónisoksen kunnassa Iraklionin alueyksikössä Kreikassa
* Kera, Espoon kaupunginosa-alue Kilossa
* Keran rautatieasema, seisake Espoon Kerassa
* Kera Oyj, entinen valtion erityisrahoitusyhtiö, joka yhdistyi vuonna 1999 Suomen Valtiontakuukeskuksen kanssa Finnveraksi.
Inkeri Pilkama

**Inkeri Pilkama** (s. 17. huhtikuuta 1945 Elimäki) on suomalainen televisio-ohjaaja. 

Pilkama opiskeli 1960-luvulla Mainos-tv:n (nyk. MTV) kurssilla kuvaussihteeriksi ja toimi siinä tehtävässä myös Spede Pasasen elokuvassa *[[Leikkikalugangsteri]]* (1969). 1970-luvun alussa Pilkama alkoi ohjata televisioon Speden sketsiohjelmia *[[50 pientä minuuttia]]* ja *[[Spede Show]]*. Sen jälkeen hän ohjasi lukuisia MTV3:n menestyksekkäitä viihdesarjoja kuten *[[Parempi myöhään]]*, *[[Vesku Show]]*, *[[Hynttyyt yhteen]]*, *[[Herkku & Partanen]]* ja *[[Liljankukka]]*. *[[Kymppitonni]]n* ohjaajana Pilkama toimi vuosina 1986–1999. 

2000-luvulla Pilkama toimi taustatoimittajana Pan Visionin ''Spede Show’n'' DVD-julkaisuissa.

Inkeri Pilkaman aviomies on MTV:n entinen toimitusjohtaja Eero Pilkama.

## Lähteet
Prahan päärautatieasema

**Prahan päärautatieasema** () on Tšekin ja Prahan suurin rautatieasema. Suurinta osaa aseman junaliikenteestä hoitaa tšekkiläinen rautatieyhtiö České dráhy (ČD).

## Historia

Prahan päärautatieasema rakennettiin vuonna 1871 Wienistä Budweisin kautta pohjoiseen johtavan rautatielinjan varrelle. Aseman alkuperäinen nimi oli Keisari Franz Josephin rautatieasema, mutta ensimmäisen maailmansodan jälkeen se nimettiin Yhdysvaltain presidentti Woodrow Wilsonin mukaan Wilsonin rautatieasemaksi (Wilsonovo nádraží). Nimeä käytettiin ensimmäisen tasavallan aikana ja 1945–1953.  Aseman nimeämisestä jälleen Wilsonin rautatieasemaksi on käyty pitkään keskusteluja.

Prahan metron rakennustöiden yhteydessä vanhan jugendtyylisen asemarakennuksen eteen osittain maan alle rakennettiin moderni lisäsiipi 1972–1979, joka toimii samalla kantena sen päältä kulkevalle D1-moottoritielle. Uusi asemarakennus korvasi vanhan toiminnot lipunmyynteineen, mutta käyttöön jäi edelleen alkuperäinen laiturihalli, jonne kulku käy uudelta puolelta tunnelia pitkin. Vanhaan lippuhalliin avattiin kahvila. Aseman seudusta on kommunistihallinnon kaatumisen ja maan avautumisen jälkeen kehittynyt kaupunkilaisten vieroksuma, mutta narkomaanien ja kerjäläisten suosima, nukkavieru ja turvaton ongelma-alue, jonka siistimiseksi aloitettiin aseman ja läheisen Vrchlickeho sady -puiston perusparannustyöt vuonna 2006. Peruskorjauksessa vanha puoli aiotaan ottaa jälleen käyttöön, moottoritie puretaan ja uusi siipi nykyaikaistetaan vastaamaan Prahan matkustajaliikenteen, turismin ja liike-elämän kasvavia vaatimuksia. Peruskorjauksen on määrä valmistua viidessä vuodessa 2011 mennessä.

## Liikenne

Prahan päärautatieasema palvelee kansainvälisen sekä kauko- ja paikallisliikenteen junia.

### Kansainvälinen liikenne
Prahan päärautatieasema on kansainvälisen junaliikenteen solmukohta. Asemalle liikennöidään Saksasta (München, Berliini), Puolasta ja Slovakiasta. Jotkin pohjois- ja eteläsuuntaan liikennöivät kansainväliset junat, esimerkiksi Berliini–Praha–Budapest-junat, eivät kuitenkaan kulje Prahan päärautatieaseman kautta, vaan pysähtyvät ainoastaan Praha-Holešovicen rautatieasemalla.

### Kaukoliikenne
Kansainvälisen liikenteen ohella Prahan päärautatieasemalta liikennöidään myös kaikkiin merkittävimpiin Tšekin kaupunkeihin, joita ovat muiden muassa České Budějovice, Olomouc, Plzeň ja Brno.

### Paikallisliikenne
Prahan päärautatieasemalla pysähtyvät Prahan metron C-linjan junat. Metroaseman nimi on *Hlavní nádraží*.

## Lähteet
Neville Marriner

**Neville Marriner** (15. huhtikuuta 1924 Lincoln – 2. lokakuuta 2016) oli brittiläinen kapellimestari ja viulisti.

Marriner opiskeli musiikkia Royal College of Musicissa ja Pariisin konservatoriossa. Hän soitti viulua Philharmonia-orkesterissa  ja Lontoon sinfoniaorkesterissa sekä perusti Jacobean Ensemblen Thurston Dartin kanssa ennen lähtöä Yhdysvaltoihin Hancockiin, jossa hän opiskeli johtamista Pierre Monteuxin johdolla. Vuonna 1956 hän perusti Academy of St. Martin in the Fields -kamariorkesterin ja teki sittemmin runsaasti levytyksiä heidän kanssaan. Marriner johti Minnesotan orkesteria vuosina 1979–1986 ja Stuttgartin radion sinfoniaorkesteria vuosina 1986–1989. Hän sai aatelisarvon 1985.

Marriner johti runsaasti erilaista ohjelmistoa, mutta oli erityisen tunnettu barokkimusiikin tulkitsijana. Hän valitsi ja sovitti musiikin *[[Amadeus (elokuva)|Amadeus]]*-elokuvaan ja johti Academy of St. Martin-in-the-Fieldsiä elokuvan ääniraidan äänityksissä.

## Lähteet
Lorin Maazel

**Lorin Varencove Maazel** (6. maaliskuuta 1930 Neuilly-sur-Seine, Ranska – 13. heinäkuuta 2014 Virginia, Yhdysvallat) oli yhdysvaltalainen kapellimestari, viulisti ja säveltäjä.

Maazel syntyi Ranskassa Neuilly-sur-Seinessä venäjänjuutalaiseen perheeseen ja kasvoi Yhdysvalloissa. Lapsena hän osoitti ihmelapsen kykyjä opiskellessaan orkesterinjohtamista seitsemänvuotiaana ja johtaessaan orkesteria ensimmäisen kerran kahdeksanvuotiaana. Maazel esiintyi viulistina ensimmäisen kerran 15-vuotiaana ja opiskeli myöhemmin University of Pittsburghissa. Vuonna 1960 hänestä tuli ensimmäinen yhdysvaltalainen, joka johti Bayreuthin oopperajuhlilla.

Maazel toimi seuraavien orkestereiden ja oopperatalojen ylikapellimestarina: Berliinin Deutsche Oper 1965–1971, Berliinin radion sinfoniaorkesteri 1965–1975, Clevelandin orkesteri 1972–1982, Wienin valtionooppera 1982–1984, Pittsburghin sinfoniaorkesteri 1988–1996 ja Baijerin radion sinfoniaorkesteri 1993–2002. Vuonna 2002 hän tuli Kurt Masurin jälkeen New Yorkin filharmonikkojen ylikapellimestariksi.

Maazel vieraili Suomessa vuosina 1968 ja 1985. Kolmannen vierailun oli määrä tapahtua huhtikuussa 2015, mutta Maazelin kuoleman vuoksi se ei toteutunut.

## Lähteet

## Aiheesta muualla
* Lorin Maazelin muistokirjoitus Helsingin Sanomissa
Pedro Juan Gutiérrez

**Pedro Juan Gutiérrez** (s. 1950 Matanzas) on kuubalainen kirjailija. 

Gutiérrez palkittiin vuonna 2000 arvostetulla espanjalaisella Alfonso García Ramosin palkinnolla romaanistaan Animal tropical, joka ilmestyi suomeksi syksyllä 2003 nimellä Etelän peto. Romaani on muun muassa useita vuosia toimittajana työskennelleen Gutiérrezin neljäs proosateos, jossa hän kuvaa jo tunnusmerkikseen muodostuneella kaihtelemattomalla tyylillä elämää Havannan varjoisemmilla kujilla, kortteleissa joihin turisteilla ei ole tulemista.  Likaisen realismin mestariksi nimetty, Bukowskiin ja Milleriin rinnastettu tekijä ammentaa aiheistonsa omista kokemuksistaan köyhälistöperheen vesana, joka jo 11-vuotiaana kaupitteli jäätelöä ja sanomalehtiä ja elätti itsensä muutamia vuosia myöhemmin Havannaan asetuttuaan sokeriruo'on leikkaajana, uimaopettajana ja palveli myös viisi vuotta armeijan riveissä. Vasta sanomalehtiura sai hänet ryhtymään kirjailijaksi.

Vaikka hänen teoksensa kertovat kaunistelemattomasti nyky-Kuuban tilanteesta, ne eivät ota kantaa poliittisesti, ja Gutiérrez asuukin edelleen Havannassa toisin kuin monet muut kuubalaiset nykytaiteilijat. Kansainväliseen maineeseen hän nousi romaanilla Likainen Havanna -trilogia (Trilogía sucia de La Habana), joka on julkaistu 12 maassa. Kirjoitustyön lomassa Gutiérrez harrastaa myös maalausta.

Gutiérrezia on verrattu Camilo José Celaan ja hänen törkyrealistista tyyliään Celan aloittamaan *[[tremendismo]]on*, jolle on ominaista kauheus ja liioittelu.

## Teokset
* *Trilogía sucia de La Habana* (1998)
* *El Rey de La Habana* (1999)
* *Melancolía de los leones* (2000) 
* *Animal tropical* (2000)
* *El insaciable hombre araña* (2002) 
* *Carne de perro* (2003) 
* *Nuestro GG in La Habana* (2004)

### Suomennetut teokset
* *Etelän peto* (*Animal tropical*, 2003), suom. Anu Partanen, Helsinki: WSOY 2003 
* *Likainen Havanna-trilogia* (*Trilogía sucia de la Habana*, 1998), suom. Anu Partanen, Helsinki: WSOY 2005 

## Lähteet

## Aiheesta muualla
* Pedro Juan Gutiérrezin kotisivu
* Haastattelu OVI magazine
Khmerin kieli

**Khmer** (omakielinen nimi: ភាសាខ្មែរ, *phiasaa khmae*) on khmerien puhuma austroaasialainen kieli. Kielen puhuma-alue on Kambodža, mutta isompia vähemmistöjä on myös Thaimaassa ja Vietnamissa. Khmerin läheisiä sukulaiskieliä ovat mm. mon ja vietnam. Khmeriä puhuu äidinkielenään noin 17,6 miljoonaa ihmistä, mikä tekee siitä maailman 68. puhutuimman kielen.

Khmer on Kambodžan ainoa virallinen kieli, jota puhuu noin 90 % maan väestöstä. Kieltä käytetään maan opetuskielenä sekä median ja hallinnon kielenä. Khmerin katsotaan olevan elinvoimainen.

Khmer jaetaan kuuteen päämurteeseen, joista keskikhmer toimi pohjana standardikielelle. Thaimaan ja Kambodžan rajaseudulla puhuttava pohjoiskhmer lasketaan toisinaan omaksi kielekseen. Kieli on saanut vaikutteita palista ja sanskritista, joista on lainattu erityisesti filosofiaan, hallintoon ja tekniikkaan liittyvää sanastoa.

## Fonologia ja ortografia
Khmer ei ole tonaalinen kieli, toisin kuin sen lähellä puhutut lao, thai ja vietnam.

### Vokaalit

Kaikki vokaalit voivat esiintyä sekä lyhyinä että pitkinä. Poikkeuksena [ɛ] ja [ɑ], jotka esiintyvät ainoastaan pitkinä.

Lähde:

### Konsonantit

Lähde:

### Kirjakieli
Khmeriä kirjoitetaan khmer-aakkosilla, joka on tullut alun perin Etelä-Intiasta. Kieltä on kirjoitettu 600-luvulta lähtien.

Raamattu on käännetty kokonaan khmeriksi ensimmäisen kerran vuonna 1954.

## Kielioppi ja sanasto
Monien muiden sukulaiskieltensä tavoin myös khmer on analyyttinen kieli, ja kieliopillisia rooleja ilmaistaan sanajärjestyksen ja partikkeleiden avulla. Substantiivi ei taivu suvussa, luvussa tai sijamuodossa.

## Lähteet

## Aiheesta muualla
*Khmerin aakkoset suomalaisittain translitteroituna
Jalkapallon maailmanmestaruuskilpailut 1998

**Vuoden 1998 [[jalkapallon maailmanmestaruuskilpailut]]** järjestettiin Ranskassa 10. kesäkuuta – 12. heinäkuuta.

Vuonna 1998 MM-lopputurnaukseen osallistui ensi kertaa 32 joukkuetta. Muita uudistuksia olivat kultaisen maalin käyttöönotto ja lisäajan näyttäminen avustavan erotuomarin elektronisella taululla. Turnauksen voitti kotijoukkue Ranska, joka kukisti loppuottelussa Brasilian maalein 3–0. Näin Ranskasta tuli seitsemäs maailmanmestaruuden voittanut maa. Kyseessä oli myös kuudes ja samalla viimeisin kerta, jolloin isäntämaa voitti mestaruuden.

Neljännesvälierissä isäntäjoukkue Ranska voitti Paraguayn 1–0 jatkoajalla Laurent Blancin tehtyä MM-historian ensimmäisen kultaisen maalin. Toisen kierroksen puhutuin ottelu käytiin kuitenkin Argentiinan ja Englannin välillä. Ottelu muistetaan erityisesti Englannin Michael Owenin upeasta soolomaalista ja David Beckhamin ulosajosta. Argentiina eteni lopulta jatkoon rangaistuspotkukilpailun jälkeen ottelun päätyttyä 2–2.

Puolivälierissä Ranska voitti Italian rangaistuspotkuilla maalittoman tasapelin jälkeen. Brasilia puolestaan kaatoi Tanskan värikkäiden vaiheiden jälkeen 3–2. Alankomaat voitti Argentiinan 2–1 Dennis Bergkampin upealla viime hetkien maalilla. Turnauksen yllätysjoukkueeksi noussut Kroatia taas kaatoi Saksan 3–0.

Välierissä Ranska voitti Kroatian 2–1 Lilian Thuramin tehtyä maajoukkueuransa ainoat maalit. Toisessa välierässä Brasilia kaatoi Alankomaat rangaistuspotkukilpailun jälkeen. Ottelun varsinainen peliaika oli päättynyt 1–1 Alankomaiden Patrick Kluivertin tasoitettua viime hetkillä. Pronssiottelussa Kroatia voitti Alankomaat 2–1. Kroatian Davor Šuker teki ottelussa turnauksen kuudennen maalinsa ja voitti näin maalikuninkuuden.

Ennen loppuottelua suurta keskustelua herätti Brasilian tähtipelaajan Ronaldon saama mystinen sairauskohtaus. Ranska voitti loppuottelun vakuuttavasti maalein 3–0. Zinédine Zidane teki ensimmäisellä puoliajalla kaksi puskumaalia kulmapotkutilanteista. Kolmannen maalin viimeisteli aivan ottelun loppuhetkillä Emmanuel Petit. Ronaldo valittiin finaalitappiosta huolimatta turnauksen parhaaksi pelaajaksi.

## Stadionit

## Alkulohkot
 
### Lohko A

### Lohko B

### Lohko C

### Lohko D

### Lohko E

### Lohko F

### Lohko G

### Lohko H

## Pudotuspelit

## Parhaat maalintekijät
**6 maalia**
* Davor Šuker
**5 maalia**
* Christian Vieri
* Gabriel Batistuta 
**4 maalia**
* Ronaldo
* Marcelo Salas
* Luis Hernández
**3 maalia**
* Bebeto 
* César Sampaio
* Rivaldo 
* Thierry Henry
* Oliver Bierhoff  
* Jürgen Klinsmann
* Dennis Bergkamp 

## Katso myös
* Virallinen kisapallo Adidas Tricolore

## Lähteet

## Aiheesta muualla
Trollech

**Trollech** on tšekkiläinen black metal -yhtye. Se perustettiin vuonna 2000. Yhtyeen ensimmäinen virallinen albumi oli Ve Hvozdech (2001), jonka julkaisua ennen yhtye oli ehtinyt äänittää c-kasettidemon Dech pohanských větrů (2000). Yhtyeen jäsenet ovat laulaja Lord Morbivod, joka tunnetaan myös toisesta tšekkiläisestä black metal -yhtyeestä Stíny plamenů, Asura Godvar Gorgon's Ray (basso ja kitarat) sekä Johannes (kitara). Yhtye on suunnitellut uuden albuminsa *[[Skryti v mlze]]n* julkaisemista vuodenvaihteessa 2005–2006. Lähes kaikki yhtyeen sanoitukset ovat tšekiksi.

## Levyt

### Albumit

* Ve hvozdech (2001)
* Synové lesů (2001)
* V rachotu hromů (2003)
* Skryti v mlze (2006)
* Jasmuz (2010)
* Vnitřní tma (2012)
* Každý strom má svůj stín (2017)

### EP:t

* Tváře stromů (2003)
* Tumultus - Split Sorathin kanssa (2005)

### Demot

* Dech pohanských větrů (2000)
Savannisininärhi

**Savannisininärhi** (*Coracias caudatus*) on Afrikassa esiintyvä säihkylintuihin kuuluva lintulaji.

## Koko ja ulkonäkö
Savannisininärhet ovat erittäin värikkäitä. Pää on väriltään vihreä, selkäpuoli ruskeanvihreä. Takamus ja hartiat ovat violetit, leuka ja rinta lilat. Muualta lintu on enimmäkseen vihertävän sininen. Lisäksi sen ulommat pyrstösulat ovat pidentyneet jouhimaisiksi, joiden pituus on noin kahdeksan senttiä.

**Pituus** 28–30&nbsp;cm (ilman pyrstöjouhia)
**Siipiväli** 50&nbsp;cm 
**Paino** 87–135&nbsp;g

## Levinneisyys
Savannisininärheä esiintyy suuressa osassa itäistä ja eteläistä Afrikkaa. Lajin levinneisyysalue ulottuu Etiopiasta ja Luoteis-Somaliasta Angolan rannikolle ja Etelä-Afrikan pohjoisosiin.

## Elinympäristö
Savannisininärhet esiintyvät suurimmaksi osin joenvarsimetsissä, viljelysmailla ja akasiametsissä.

## Lisääntyminen
Savannisininärhet tunnetaan etenkin koiraan taidokkaiden lentonäytösten ansiosta. Se toimii muutenkin aktiivisesti parinmuodostuksessa. Pari kasaa pesän korkealle kuolleen puun onkaloon ja verhoilee sen muutamilla ruohonkorsilla. Sinne naaras munii 2–4 munaa, joita se hautoo 22–24 vuorokautta. Jälkeläiset syntyvät kaljuina, mutta kolmen viikon kuluttua kuoriutumisesta niitä peittää harmaa untuva. Poikaset lähtevät pesästä noin viiden viikon ikäisinä. Itsenäiseen saaliinpyyntiin ne kykenevät kuitenkin vasta aikaisintaan 10 vuorokauden kuluttua. Siihen asti emot ruokkivat niitä vielä.

## Ravinto
Savannisininärhi ei ole turhan tarkka ravintonsa suhteen. Sille kelpaavat hyönteiset, juoksujalkaiset, skorpionit, hämähäkit, kotilot, sammakot, liskot ja pikkulinnut.

## Lähteet
Australianenglanti

**Australianenglanti** on Australiassa puhuttava englannin kielen muoto. Se perustuu lähinnä brittienglantiin.	

## Historia
Australianenglannin oletetaan syntyneen englantilaisten, skottilaisten, walesilaisten ja irlantilaisten uudisasukkaiden kielimuotojen sekoituttua uudisasutuksen varhaisina aikoina. Nykyinen aksenttien jatkumo oli syntynyt luultavasti jo 1800-luvun alkuun mennessä.

## Muodot
Australianenglanti on hyvin homogeenista kautta koko Australian, eikä siinä ole kovinkaan selviä paikallismurteita tai paikallisia aksentteja. Puhekielessä voidaan kuitenkin erottaa kolme tasoa. Hienostunut australianenglanti (*Cultivated Australian*) muistuttaa brittienglannin *[[received pronunciation]]* -kielimuotoa, ja sillä on hiukan snobistinen maine. Leveä australianenglanti (*Broad Australian*) on työväestön ja alemman keskiluokan käyttämä kielimuoto, jota muunmaalaiset pitävät tyypillisen australialaisena. Näiden kahden kielimuodon välissä on yleisaustralianenglanti (*General Australian*), jota käyttävät etenkin kaupunkilaiset.

## Piirteitä
Australianenglantia puhutaan moniin muihin englannin muotoihin verrattuna suhteellisen verkkaisella rytmillä, tasaisesti vaihtuvilla painoilla ja tasaisella intonaatiolla. *r* ei äänny sanoissa kuten *art*, *hair* ja *worker*. *a* sanoissa kuten *dance* ääntyy enemmän ä:n kuin a:n tapaan. Švaa-vokaali [ə] on suhteellisen yleinen paikoissa, joissa *received pronunciation* -muodossa on [i].

Australianenglannin kielioppi ei eroa brittienglannin kieliopista. Myös kirjoitetut kielet ovat samanlaisia. Australiassa suositaan brittiläisiä kirjoitustapoja silloin kun ne eroavat amerikkalaisista kirjoitustavoista.

Sanastossa osassa britti- ja amerikanenglannin eroavaisuuksista australianenglannissa käytetään brittienglannin muotoa (esim. *car park*, joka on amerikanenglannissa *parking lot*), osassa amerikanenglannin muotoa (esim. *truck*, joka on brittienglannissa *lorry*) ja osassa kummastavin eroavaa muotoa (esim *overseas*, joka on britti- ja amerikanenglannissa *abroad*). 
Australianenglannissa käytetään useita omaperäisiä sanoja, jotka eivät ole levinneet maan ulkopuolelle. Moni niistä liittyy maan luontoon ja vanhoihin elinkeinoihin. Eräs kansainvälisesti tunnettu australialainen ilmaus on *G’day*, joka on lyhennetty muoto *Good day* -toivotuksesta ("hyvää päivää"). Sanojen puhekieliset muodot ovat Australiassa hyväksytympiä kuin muissa englanninkielisissä maissa. Kirosanoista yleisin ja australianenglantiin kansainvälisestikin yhdistetty on *bloody*, ’hemmetin’.

## Lähimuotoja
Australianenglannin läheisin kielimuoto on uudenseelanninenglanti. Aiemmin näistä käytettiinkin usein jotain yhteisnimitystä, kuten australaasianenglanti. Lisäksi Australian aboriginaaleilla on omat englannin kielimuotonsa, joissa saattaa olla yleiskielestä paljonkin poikkeavia piirteitä.

## Lähteet

## Kirjallisuutta
* 
* 

## Aiheesta muualla
* Australian slangia
Yves Chauvin

**Yves Chauvin** (10. lokakuuta 1930 Menen, Belgia – 28. tammikuuta 2015) oli ranskalainen kemisti. Hän sai yhdessä Robert H. Grubbsin ja Richard R. Schrockin kanssa vuoden 2005 Nobelin kemianpalkinnon työstään alkeenien metateesin kehittämisessä.

Chauvin opiskeli kemiaa Lyonin teknisessä oppilaitoksessa. Varusmiespalveluksen ja muiden olosuhteiden takia hän ei koskaan opiskellut tohtoriksi asti, vaan lähti töihin teollisuuteen jo nuorena.

## Lähteet

## Aiheesta muualla
* Biography The Nobel Foundation
Pyhän Kolminaisuuden luostari (Venäjä)

Aleksanteri Syväriläisen ortodoksinen **Pyhän Kolminaisuuden luostari** sijaitsee 24 kilometrin päässä Lotinapellon kaupungista Leningradin alueella. Pyhittäjä Aleksanteri Syväriläisen luostari perustettiin vuonna 1506. 500-vuotisen olemassaolonsa aikana luostari on saanut kokea monta onnettomuutta, joista pahin lienee ollut vuonna 1917 tapahtunut vallankumouksen ja ateismin aiheuttama hävitys.

Nykyään luostari on palautettu Venäjän ortodoksiselle kirkolle. Sen virallinen luovutus Aleksanteri Syväriläisen luostarin munkkiveljestölle tapahtui 19. elokuuta 1997.

Luostarissa on Pyhittäjä Aleksanteri Syväriläinen jäännökset. Ne palautettiin luostariin Pietarista vuonna 1998. Jäännökset ovat vierailijoiden nähtävinä pyhien Sakariaan ja Eliaan kirkossa.

Luostarin rakennukset ovat toimineet mielisairaalana. Mielisairaala tuli Suomessa tunnetuksi siellä vuosia eläneen ja sittemmin 1990-luvulla Suomeen päässeen Jalo Heikkisen elämäntarinan kautta. 

## Aiheesta muualla

*Pyhän Kolminaisuuden luostari / Ortodoksi.net
## Lähteet
Enthroned

**Enthroned** on belgialainen black metal -yhtye, joka on perustettu vuonna 1993. Vuonna 1997 yhtyeen alkuperäinen rumpali teki itsemurhan. 

## Jäsenet
### Nykyiset
* Nornagest &ndash; laulu ja kitara
* Neraath &ndash; kitara
* Phorgath &ndash; basso
* Garghuf &ndash; rummut

### Entiset
*Ahephaim – rummut (2007-2009)
*Alsvid – rummut (2001-2004-2007)
*Sabathan – laulu ja basso (1994-2006)
*Glaurung – rummut (2004-2007) 
*Nguaroth – kitara (2004-2009) 
*Namroth Blakthorn – rummut (1997-2001) 
*Nebiros – kitara (1995-2000) 
*Da Cardoen – rummut (1997)
*Asmodeus – kitara (1995-1995)
*Cernunnos – rummut (1993-1997) 
*Tsebaoth – kitara (1993-1995) 
*Alexis – laulu (1993) (Hecate)

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 

### EP:t

**Regie Sathanas (A Tribute to Cernunnos)* (1998)
**P-2000* (2000)
**Goatlust* (2003)

### Live- ja kokoelma-albumit

**Scared by Darkwinds/Longing For the Ancient Kingdom II* (1994)
**Towards the Skullthrone of Satan/The Trollish Mirror* (1997) 
**The Blackend Collection* (2004)
**Black Goat Ritual: Live in Thy Flesh* (2005)

### Demot
**Promo 94* (1994)

## Lähteet

## Aiheesta muualla

*
Richard R. Schrock

**Richard Royce Schrock** (s. 4. tammikuuta 1945 Berne, Indiana) on yhdysvaltalainen kemisti. Hän sai yhdessä Robert H. Grubbsin ja Yves Chauvinin kanssa vuoden 2005 Nobelin kemianpalkinnon työstään alkeenien metateesin kehittämisessä.

Vuodesta 1989 hän on toiminut kemian professorina MIT:ssä.

## Lähteet

## Aiheesta muualla
* Biography The Nobel Foundation
Robert H. Grubbs

**Robert Howard Grubbs** (27. helmikuuta 1942 Calvert City, Kentucky – 19. joulukuuta 2021 Duarte, Kalifornia) oli yhdysvaltalainen kemisti. Hän sai vuoden 2005 Nobelin kemianpalkinnon yhdessä Richard R. Schrockin ja Yves Chauvinin kanssa heidän työstään metateesin kehittämisessä. Erityisesti Grubbs tunnettiin Grubbsin katalyyttien kehittämisestä.

Grubbs työskenteli vuodesta 1978 alkaen professorina Kalifornian teknologian instituutissa (*[[California Institute of Technology]]*).

## Lähteet

## Aiheesta muualla
* Biography The Nobel Foundation
Koivula (Turku)

**Koivula** () on kaupunginosa Turun kaakkoisosassa lähellä Kaarinan rajaa noin kuusi kilometriä kaupungin keskustasta. Vuonna 2016 alueen väkiluku oli 1 663. Alueen väestöstä 12,1 % on alle 15-vuotiaita ja 23,6 % yli 65 vuotiaita. Suomea puhuu äidinkielenään 84,7 % väestöstä ja ruotsia 8,0 %. Muun kielisiä on 7,3 %. Koivulassa on pääasiassa kerros- ja rivitaloja, jotka on rakennettu pääosin 1980- ja 1990-luvuilla. Alueella on pieni ostoskeskus ja sen vieressä päiväkoti sekä seurakuntarakennus. Ostoskeskuksen lähettyvillä sijaitsee vanhusten palveluasuntoja ja uuden palveluasuntokokonaisuuden rakentaminen aloitettiin vuonna 2017. Lisäksi Turun kaupunki päätti aloittaa Murkionkadun saneerauksen parantaakseen alueen infrastruktuuria. Palvelutalorakennuksen ja Murkionkadun saneerauksen on arvioitu valmistuvan vuonna 2019.

## Lähteet

## Aiheesta muualla
Palacio Real de Madrid

**Palacío Real de Madrid** on Espanjan kuninkaan virallinen virka-asunto, joka sijaitsee maan pääkaupungissa Madridissa. Kuningas Felipe VI perheineen ei asu palatsissa, vaan on valinnut kodikseen pienemmän, Madridin laitamilla sijaitsevan La Zarzuelan palatsin. Kuninkaallinen palatsi toimii lähinnä valtiollisten juhlatilaisuuksien pitopaikkana.

Palatsi sijaitsee Madridin keskustan länsiosassa Calle de Bailénin varrella, paikalla jolle Córdoban emiiri Muhammad I alun perin rakennutti linnoituksen 800-luvulla. Kastilian kuningas Alfonso VI valloitti linnoituksen vuonna 1085. 1500-luvulla paikalle rakennettiin linna (*Antiguo Alcázar*), joka tuhoutui tulipalossa jouluaattona 1734. Kuningas Filip V määräsi uuden palatsin rakennettavaksi samalle paikalle. Rakennustyöt suoritettiin vuosina 1738–1755 arkkitehti Juan Bautista Sachettin johdolla. Kuningas Kaarle III muutti palatsiin vuonna 1764.

Palatsi on 135&nbsp;000 neliömetrin alallaan ja yli 2&nbsp;800 huoneellaan suurin Länsi-Euroopassa. Se on sisustettu muun muassa Goyan, Velázquezin, El Grecon, Rubensin, Tiepolon, Mengsin ja Caravaggion teoksilla. Palatsi sisältää myös useita historiallisesti arvokkaita kuninkaallisia kokoelmia, kuten asekokoelman 1200-luvulta ja maailman suurimman Stradivarius-soitinkokoelman, sekä kuvakudos-, posliini- ja huonekalukokoelmia.

Palatsista länteen aukeavat Manzanaresjoen laakso ja Campo de Moron puutarhat. Itäpuolella sijaitsevat Plaza de Oriente, jolla on rivissä Espanjan kuninkaiden ja kuningattarien patsaita, ja Teatro Real, Madridin kuninkaallinen oopperatalo. Etelässä ovat palatsin pienempien siipien ympäröimä Plaza de la Armería ja Almudenan katedraali.

## Kuvia


PalacioReal1.jpg|Pohjoinen julkisivu
MADRID 100206 UDCI 018.jpg|Plaza de la Armería
Madrid, Plaza de Oriente y Palacio Real-PM 52983.jpg|Itäinen julkisivu (etualalla Plaza de Oriente)
Cambio de guardia en el Palacio Real de Madrid (16291416857).jpg|Vahdinvaihto
Patio central del Palacio Real de Madrid.jpg|Keskuspatio
Palacio Real de Madrid. Escalera principal.jpg|Pääportaikko
Salón del Trono del Palacio Real de Madrid.jpg|Valtaistuinsali
Fale - Spain - Madrid - 86.jpg|Valtaistuin valtaistunsalissa
Comedor de Gala del Palacio Real de Madrid.jpg|Päivällissali
Real Armería. Palacio Real de Madrid.jpg|Kuninkaallinen asekammio
Palacio Real de Madrid. Sala de Billar.jpg|Biljardisali
MADRID VERDE PALACIO REAL DE MADRID JARDINES DE SABATINI VISITA - panoramio - Concepcion AMAT ORTA… (2).jpg|Jardines De Sabatini



## Lähteet

## Aiheesta muualla

* Patrimonio Nacional 
* SPAIN.INFO
Koivula

**Koivula** voi tarkoittaa seuraavia asioita:

## Paikannimi

*Koivula, Kotkan kaupunginosa.
*Koivula, Porin kaupunginosa.
*Koivula, Turun kaupunginosa

## Suomalainen sukunimi
*Antti Koivula (s. 1969), tekniikan tohtori, Työterveyslaitoksen pääjohtaja
*Antti Koivula (s. 1982), laulaja, laulunopettaja ja basisti
*Hannu Koivula (s. 1960), kapellimestari
*Heikki Koivula (1887–1947), toimittaja ja virkamies, kanslianeuvos
*Heli Koivula (ent. *Kruger*, s. 1975), kirjailija, kolmiloikkaaja ja pituushyppääjä
*Ilkka Koivula (s. 1966), näyttelijä
*Johan Koivula (1895–1957), jääkärikapteeni
*Johanna Koivula (s. 1980), jääkiekkoilija 
*Jussi Koivula (s. 1983), nyrkkeilijä
*Mai Koivula (s. 1951), tiedottaja, toimittaja ja toimitusjohtaja
*Markus Koivula (s. 1993), pikajuoksija
*Melinda Koivula (s. 1996), jalkapalloilija
*Miiro Koivula (1969–2017), moottoriurheilu- ja radiotoimittaja
*Oskari Koivula (k. 1918), metsätyönjohtaja ja Hyvinkään punakaartin päällikkö
*Otto Koivula (s. 1998), jääkiekkoilija
*Pertti Koivula (s. 1961), näyttelijä ja laulaja, radioamatööri
*Pirjo Koivula (o.s. *Kauppinen*), tanssiurheiluvalmentaja, valmentajakouluttaja ja kansainvälinen tuomari
*Reino Koivula (1917–2006), arkkitehti, professorin arvonimi
*Ritva Koivula (myöh. *Miinin*, *Ketonen*, 1933–2025), uimari
*Sauli ”Sakke” Koivula (s. 1972), rumpali
*Siiri Koivula (s. 2000), jalkapalloilija
*Tapani Koivula (s. 1946), arkkitehti, kirjailija ja ufotutkija
*Tommi Koivula, Maanpuolustuskorkeakoulun strategian professori
*Väinö Koivula (vuoteen 1905 *Björklund*, 1896–1992), urheilutoimittaja, -johtaja ja -virkamies.

## Muita
* Koivula ja tähdet, suomalainen viihteellinen television keskusteluohjelma
* Koivulan koulu, peruskoulu Kotkan Koivulan kaupunginosassa
Abaimajani

**Abaimajani** on Karibianmeren maissa elävien garifunien kansanmusiikkia. Abaimajani on laulumusiikkia ja se lauletaan yleensä tyyliin a cappella eli ilman soitinsäestystä. Abaimajani-kappaleet ovat useimmiten naisten laulamia.

## Lähteet
Lothar I

**Lothar I** tai **Lothair I** (795 – 29. syyskuuta 855 Prümin luostarissa) oli yksi frankkien kuninkaan Ludvig Hurskaan kolmesta pojasta. 

 
Vuonna 817 Aacheniin kokoontunut frankkien valtakunnankokous julisti Lotharin isänsä kanssahallitsijaksi ja seuraajaksi. Lotharin nuoremmat veljet saivat samalla kuningaskuntansa Lotharin alaisina vasalliruhtinaina. 

Lothar peri vuonna 843 Verdunin sopimuksella keskiosan isänsä valtakunnasta. Hänen osakseen tuli Lothringen, joka sai hänen poikansa Lothar II:n mukaan nimen *Lotharii regnum*, 'Lotharin valta-alue'; samoista sanoista muodostuivat myös nimet *[[Lotharingia]]* ja nykyranskan *[[Lorraine]]*. Lotharin saama valtakunta oli pitkulainen maakaistale, jolla oli avoimet rajat naapureidensa kanssa. Valtiona se oli keinotekoinen ja sisäisesti hajanainen. 

Lothar oli naimisissa Ermengarden kanssa ja jäi leskeksi 851. Hänelle syntyi yhdeksän lasta, joista nuorin aviottomana vuonna 853. Valtakunta jaettiin kolmen pojan kesken. Vanhin lapsista, Ludvig, peri keisarin arvonimen ja Italian. Toiseksi vanhin, Lothar II, sai Lothringenin, ja nuorin, Kaarle, sai Provencen. Vuonna 855 Lothar sairastui vakavasti, luopui vallasta ja ryhtyi munkiksi 23. päivänä syyskuuta. Kuuden päivän kuluttua hän kuoli.

## Lähteet
Verdunin sopimus

**Verdunin sopimus** solmittiin Kaarle Suuren pojan Ludvig Hurskaan kuoleman jälkeen vuonna 843 Kaarlen pojanpoikien kesken. Sopimuksessa frankkien valtakunta jaettiin kolmeen osaan. Kaarle Kaljupää sai länsiosan, Lothar keskiosan ja Ludvig Saksalainen itäosan.

Ludvig Hurskaan kuoleman jälkeen vuonna 840 keisariksi nousi Lothar. Tätä eivät nuoremmat veljet Ludvig ja Kaarle hyväksyneet vaan aloittivat sodan saadakseen perintömaansa itsenäisiksi. Osapuolet kävivät 841 Fontenayn taistelun Loirejoen keskivaiheilla. Verisessä yhteenotossa Lothar jäi alakynteen. Nuorempien veljesten joukot vannoivat Strasbourgissa liittovalan (romaanisella ja germaanisella murteella), jonka jälkeen Lothar voitiin pakottaa Verdunissa valtakunnan jakamiseen.

Sopimuksen mukaan Ludvig sai valtakunnan Reinin itäpuoliset alueet (tulevan Saksan), Kaarle sai valtakunnan länsiosan (tulevan Ranskan) ja Lothar sai keisarin arvon sekä Italian, Provencen, Burgundin, Lothringenin ja Friisian. Lotharin alue siis ulottui nykyisiin Alankomaihin saakka.

## Lähteet

## Aiheesta muualla
Garifunat

**Garifunat** ovat Karibianmeren ja Keski-Amerikan maissa elävä etninen ryhmä. Lisäksi garifuneja asuu Yhdysvaltojen suurimmissa kaupungeissa. Heitä on arviolta 250&nbsp;000–400&nbsp;000. 

Garifunat ovat Saint Vincentin saarelle orjalaivalla rantautuneiden afrikkalaisten ja amerikkalaisten alkuperäisasukkaiden jälkeläisiä. Britit karkottivat garifunat pikkusaarelle Hondurasin edustalle 1790-luvulla. Puolet väestöstä kuoli, loput perustivat kyliä Guatemalaan, Belizeen, Hondurasiin ja Nicaraguaan. 

Garifunat puhuvat garifunan kieltä. 

Afrikkaisen perinnön vaikutus garifunien kulttuuriin ilmenee erityisen selkeästi musiikissa. Kansanmusiikin tyylilajeihin kuuluvat muun muassa abaimajani ja punta. Garifunien tunnetuin muusikko on Andy Palacio, jonka sanotaan "nostaneen Belizen musiikin maailmankartalle". Palacio palkittiin maailmanmusiikin Womex-messuilla 2007.

Garifunien suurta perinnejuhlaa, garifunien asuttamispäivää () vietetään vuosittain 19. marraskuuta. Belizessä se julistettiin vuonna 1941, ja päivästä tuli kansallinen vapaapäivä vuodesta 1977. Juhla muistuttaa garifunien etnisen ryhmän historiasta, sillä 19. marraskuuta 1823 heitä rantautui ainakin Belizen Dangrigaan. Nicaraguan Orinocossa juhlapäivää on juhlittu vuodesta 1994. Juhla voi kestää useita päiviä.

## Katso myös
*Karibit
*zambo

## Lähteet

## Aiheesta muualla
Garifunan kieli

**Garifuna** on garifunien puhuma kieli. Sitä puhuu äidinkielenään 195&nbsp;800 ihmistä. Suurin osa heistä asuu Hondurasissa, Guatemalassa, Belizessa, Nicaraguassa ja Yhdysvaltain New Yorkissa. Kieli jakautuu kahteen murteeseen, itägarifunaan ja länsigarifunaan. Itägarifuna eroaa länsigarifunasta siten, että siinä kirjain "r" jätetään puheessa pois ja sanoja lyhennellään enemmän.

Yksikielisten puhujien määrä on hyvin vähäinen ja joissain pienemmissä kylissä on käynnissä kielisiirtymä kohti espanjaa huolimatta siitä, että asenteet kieltä kohtaan ovat pääsääntöisesti positiiviset. Kielessä on joitain vaikutteita afrikkalaisista kielistä, jotka ovat tulleet afrikkalaisten orjien ja näiden jälkeläisten mukana.

Kieltä kirjoitetaan latinalaisin aakkosin. Raamattu käännettiin garifunaksi vuonna 2001. Vuonna 2008 garifuran kieli ja sen puhujien tanssi- ja musiikkiperinteet merkittiin Unescon aineettoman kulttuurin perintökohteisiin. 

## Fonologia

### Konsonantit

Lähde:

### Vokaalit

Lähde:

## Kielioppi ja sanasto
Garifunan kielessä esiintyy diaglossia miesten ja naisten välillä. Tämän havaitsi jo 1600-luvun puolessa välissä kieltä tutkinut fransiskaanimunkki Raymond Breton, joka aluksi epäili tämän vain johtuvan naisten käyttämistä lainasanoista, jotka ovat peräisin karibilaisista kielistä. Garifunien kansantarujen mukaan eroa selittää se, että naiset ovat karibilaisten jälkeläisiä, jotka ovat tulleet Ranskan Guayanasta ja Brasiliasta.

Lukusanat 1–10 garifunaksi:

## Lähteet
American Airlines

**American Airlines** on vuonna 1930 perustettu yhdysvaltalainen lentoyhtiö. Vuonna 2025 se oli maailman suurin lentoyhtiö laivaston koon, kuljetettujen matkustajien määrän ja matkustajakilometrien perusteella. Se operoi noin tuhannella koneella, joista 856 on American Airlinesin ja 286 tytäryhtiö Envoy Airin omistuksessa. Yhtiön pääkonttori on Fort Worthissä Texasissa Dallas-Fort Worthin kansainvälisen lentoaseman alueella. American Airlines lentää 344 kohteeseen ja kuljettaa noin 80 miljoonaa matkustajaa vuosittain. Päivittäisiä lentoja yhtiöllä on noin 2&nbsp;600. Lisäksi sillä on runsaasti codeshare-lentoja muun muassa British Airwaysin, Finnairin ja Japan Airlinesin kanssa.

American Airlines sponsoroi kahta monitoimiareenaa: Dallasin *[[American Airlines Center]]iä* ja Miamin *[[American Airlines Arena]]a*.

American Airlines on osa Oneworld-lentoyhtiöallianssia.

Marraskuussa 2011 American Airlinesin emoyhtiö AMR haki Yhdysvaltain liittovaltion konkurssilakien mukaista suojaa velkojiltaan. Yhtiö uskoi, että se voi jatkaa lentojaan normaalisti. Se selviytyi Chapter 11 -saneerauksesta 9. joulukuuta 2013 ja yhdistyi US Airwaysin kanssa samana päivänä. Se oli päässyt edellisessä kuussa sopuun yhdistymisestä Yhdysvaltain oikeusministeriön kanssa, joka oli aiemmin vastustanut yhdistymistä. Yhtiön johtajaksi tuli US Airwaysin entinen toimitusjohtaja Doug Parker. American Airlinesista tuli fuusion myötä maailman suurin lentoyhtiö.

American Airlinesin koneet olivat aikaisemmin täysin metallin värisiä, mutta koko laivasto on sittemmin maalattu uudelleen harmaaksi.

## Laivasto

### Nykyinen laivasto
Helmikuussa 2023 American Airlinesin laivasto koostuu seuraavista konetyypeistä. Laivaston keski-ikä on 12,5 vuotta.

### Laivaston kehitys
American Airlines ilmoitti kolme päivää saneerauksesta selviämisen ja US Airwaysin kanssa yhdistymisen jälkeen 12. joulukuuta 2013, tilanneensa 30 Bombardier CRJ900 -lentokonetta, sekä 60 Embraer 175 -konetta. Kauppoihin sisältyi optio 40 Bombardierista ja 90 Embraerista. Bombardier-kaupan arvo oli optioineen 3,38 miljardia dollaria ja American Airlinesista tuli sen myötä ensimmäinen uudistettuja konemalleja saanut lentoyhtiö. Embraerilta tilattujen 60 lentokoneen listahinta oli 2,5 miljardia dollaria. Koneisiin valittiin 12 ensimmäisen luokan istuinta, 20 premium economy -luokan ja 44 normaaleja economy-luokan istuinta.

## Lähteet

## Aiheesta muualla

* American Airlines
* Tietoja American Airlinesin laivastosta 
* Vanhoja American Airlinesin aikatauluja ja reittikarttoja
Târnăveni

**Târnăveni** (vuoteen 1941 *Diciosânmartin*; , ) on kaupunki Mureșin piirikunnassa, Keski-Romaniassa, Transilvaniassa. Se sijaitsee Târnava Mică -joen varrella. Kaupungin asukasluku oli 22&nbsp;075 vuonna 2011. Târnăvenissa, kuten Transilvanian kaupungeissa yleensäkin, on merkittävä unkarilaisvähemmistö. Väestönlaskennan mukaan romanialaisten osuus on 72,4 prosenttia, unkarilaisten 19,6 prosenttia ja romanien kahdeksan prosenttia.

Säveltäjä György Ligeti syntyi silloin Unkariin kuuluneessa Târnăvenissa vuonna 1923.

## Lähteet

## Aiheesta muualla
Moldovan kieli

**Moldova** (vanha nimitys *moldavia*, moldovaksi лимба молдовеняскэ, ) on Moldovassa käytetty nimitys maan virallisesta kielestä (alkaen 1994) eli romaniasta. 

## Historia
Ajatus moldovan kielestä itsenäisenä kielenä syntyi Ukrainaan kuuluneen Moldavian autonomisen neuvostotasavallan perustamisen yhteydessä vuonna 1924, kun Neuvostoliitossa haluttiin luoda moldovalaisille romanialaisista eroava identiteetti. Tarkoituksena oli "todistaa", että moldovan kieli olisi romaniasta itsenäinen kieli huolimatta siitä, että moldova ja romania ovat käytännössä identtisiä.

Toisen maailmansodan aikana autonomiseen neuvostotasavaltaan liitettiin laaja alue Romaniasta (Bessarabia ja Pohjois-Bukovina) ja muodostettiin Moldavian sosialistinen neuvostotasavalta. Moldavian neuvostotasavallassa otettiin käyttöön kyrilliset kirjaimet, jotka olivat käytössä vuoteen 1989 asti.

## Itsenäistymisen jälkeen
Moldovan itsenäisyysjulistuksessa 27. elokuuta 1991 valtion kieleksi mainitaan romania, mutta perustuslaissa 29. heinäkuuta 1994 kieleksi nimetään jälleen moldova. Vuonna 2004 suoritetussa Moldovan väestönlaskennassa noin 60&nbsp;% ilmoitti äidinkielekseen moldovan ja noin 16,5 % romanian. 

Virallisissa yhteyksissä käytettiin kielestä usein nimitystä "valtion kieli" (), jolloin ei tarvitse ottaa kantaa kielen nimeen. Myöskään Moldovan kansallislaulu, joka on ollut virallinen vuodesta 1994, ei ota kantaa kielen nimeen, vaan käyttää nimeä "meidän kielemme" (). Kielenhuolto tapahtuu Moldovan tiedeakatemiassa, joka käyttää kielestä nimitystä romanian kieli. 

Moldovan kielen omasta ISO-koodista luovuttiin vuonna 2008 ja se yhdistettiin romanian ISO-koodiin.

Moldovan pääministeri Vlad Filat sanoi 1. lokakuuta 2009: "samoin kuin amerikkalaiset puhuvat englantia, moldovalaiset puhuvat romaniaa". Filatin mukaan perustuslain muutos tullaan tekemään aikanaan. Syksyllä 2009 kielen nimi vaihdettiin myös Moldovan hallituksen ja parlamentin internet-sivustoissa. Moldovan perustuslakituomioistuin päätti 5. joulukuuta 2013, että maan virallinen kieli on itsenäisyysjulistuksen mukaisesti romania.  

Myös Moldovan kansallisrunoilija on sama kuin Romanian eli Mihai Eminescu.

## Eroja ja yhtäläisyyksiä
Moldovan kirjakieli on nykyään identtinen romanian kirjakielen kanssa. Romaniassa vuonna 1993 tehty oikeinkirjoitusuudistus otettiin Moldovassa käyttöön lopulta vuonna 2016. Transnistriassa moldovan kieltä kirjoitetaan kuitenkin edelleen kyrillisillä kirjaimilla. 

Moldovan tasavallassa puhuttava kieli eroaa Romanian alueella puhuttavista murteista siinä, että kielessä on suhteellisen paljon uudissanoja venäjästä. 

## Moldovan kyrilliset aakkoset

## Lähteet